আর্মেনিয়ায় ইসলাম
ইসলাম আর্মেনিয়ায় একটি সংখ্যালঘু ধর্ম। ২০২১ সালের পিউ রিসার্চ সেন্টারের হিসাব মতে আর্মেনিয়ায় মোট ৩,০৩৮ জন মুসলমান বসবাস করেন, যা মোট আর্মেনীয় জনসংখ্যার ০.০১%। আর্মেনিয়ার মোট জনসংখ্যা প্রায় ৩০ লাখ। ব্লু মসজিদ নামে পরিচিত আর্মেনিয়ার একমাত্র মসজিদটি দেশটির রাজধানী ইয়েরেভানে অবস্থিত। বলা হয়, পূর্বের মুসলিম যুগের মসজিদগুলি পরবর্তীতে আর্মেনীয় সরকার বন্ধ করে দেয়। আর্মেনিয়ার সাথে মুসলিম ইতিহাসের দীর্ঘ সম্পর্ক রয়েছে। আর্মেনিয়া দীর্ঘদিন উসমানীয় সাম্রাজ্যের অধীনে ছিল। ১৯১৮ সালে উসমামীয় সাম্রাজ্য থেকে আর্মেনিয়া স্বাধীন হলে সেখানে বসবাসরত অধিকাংশ মুসলমান বিভিন্ন মুসলিম দেশে পালিয়ে চলে আসে। নউসমানীয় সাম্রাজ্য থেকে স্বাধীন হওয়ার পর আর্মেনিয়া মাত্র দুই বছর একটি স্বাধীন দেশ হিসেবে স্থায়ী হয়। এরপর ১৯২০ সালে সোভিয়েত ইউনিয়ন আর্মেনিয়া দখল করে নেয়। সোভিয়েত আমলে ব্যাপক ধর্মীয় বিধিনিষেধের কারণে অবশিষ্ট মুসলমানরাও দেশ ছেড়ে পালিয়ে যান।